Държавен вестник, бр. 100, 2015 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  100
през настоящата и предходната календарна 
година;
10. други, определени в насоките за кан-
дидатстване по съответната програма по 
чл. 2, ал. 2. 
(5) Алинея 4, т. 1 не се прилага, когато 
кандидат/получател е физическо лице или 
община.
Чл. 19. (1) Местната инициативна група е 
допустим получател на финансова помощ, ако 
е предвидена в мярка от стратегията за ВОМР.
(2) Местната инициативна група не е до-
пустим получател на финансова помощ по 
мярка от стратегията за ВОМР, финансирана 
от ОПРЧР.
(3) Местната инициативна група е до-
пустим получател на финансова помощ от 
стратегията за ВОМР за дейности по мярка 
„Основни услуги и обновяване на селата в 
селските райони“, ако мярката е избрана в 
стратегията.
(4) Максималният размер на финансовата 
помощ за МИГ за мерки, финансирани от 
ЕЗФРСР, е в размер до 10 на сто от бюджета 
в стратегията за ВОМР от ЕЗФРСР.
(5) Местната инициативна група е допустим 
получател на финансова помощ, ако:
1. проектът, за който кандидатства за фи-
нансиране, е в обществена полза,
2. никой от членовете на колективния 
върховен орган и на колективния управите-
лен орган, както и свързано с него лице по 
смисъла на § 1 от допълнителните разпоредби 
на Търговския закон, не е изпълнител или 
подизпълнител на дейностите на проекта, и
3. не е постъпило друго предложение за 
финансиране по мярката по провежданата 
процедура; това изискване не се прилага, ко-
гато МИГ е кандидат по ОПОС 2014 – 2020 г.
Чл. 20. (1) Допустими разходи по подмярка 
19.2 „Прилагане на операции в рамките на 
стратегии за Водено от общностите местно 
развитие“ са:
1. инвестиционни разходи по чл. 45 от 
Регламент (EC) № 1305/2013;
2. други допустими разходи, свързани с 
изпълнението на операции по Регламент (EC) 
№ 1305/2013 и приоритетите на стратегията 
за ВОМР; 
3. определени в Постановление № 119 от 
2014 г. на Министерския съвет за приемане 
на национални правила за допустимост на 
разходите по оперативните програми, съфи-
нансирани от Европейския фонд за регио-
нално развитие, Европейския социален фонд, 
Кохезионния фонд на Европейския съюз и 
от Европейския фонд за морско дело и ри-
барство, за финансовата рамка 2014 – 2020 г. 
(обн., ДВ, бр. 44 от 2014 г.; изм., бр. 52, 76 и 
101 от 2014 г.) и в насоките за кандидатства-
не за ОПОС 2014 – 2020 г., ОПРЧР, ОПИК,  
ОПНОИР и ПМДР, когато в стратегия за 
ВОМР се предвижда финансиране на дейности 
по повече от един фонд.
(2) Разходи по ал. 1, т. 1 и 2 за изпълнение 
на проекти, финансирани от ЕЗФРСР, се въз-
становяват до 31 декември 2023 г.
(3) Опростени разходи може да се прила-
гат, когато са предвидени за използване от 
съответните мерки по програмите, включени 
в подхода ВОМР.
Чл. 21. (1) Не е допустимо финансиране 
на разходи за инвестиция или дейност, полу-
чила финансиране от ЕСИФ, чрез стратегия 
за ВОМР.
(2) От стратегията за ВОМР не са допус-
тими за финансиране от ЕЗФРСР разходи:
1. за лихви по дългове; 
2. за закупуването на незастроени и застро-
ени земи на стойност над 10 на сто от общите 
допустими разходи за съответната операция; 
3. за данък върху добавената стойност освен 
невъзстановимия;
4. за обикновена подмяна и поддръжка;
5. за лихви и комисиони, печалба на ли-
зинговата компания, разходи по лихви за 
рефинансиране, оперативни и застрахователни 
разходи по лизингов договор;
6. за лизинг освен финансов лизинг, при 
който получателят на помощта става соб-
ственик на съответния актив не по-късно от 
датата на подаване на заявка за междинно 
или окончателно плащане за същия актив;
7. за режийни разходи;
8. за застраховки;
9. за закупуване на оборудване втора упо-
треба;
10. извършени преди 1 януари 2014 г.;
11. за принос в натура;
12. за инвестиции в селското стопанство –  
закупуване на права за производство и пла-
щане, закупуване на животни, закупуване на 
едногодишни растения и тяхното засаждане;
13. за инвестиция, за която е установено, 
че ще оказва отрицателно въздействие върху 
околната среда;
14. извършени преди подаването на заявле-
нието за предоставяне на финансова помощ, 
независимо дали всички свързани плащания 
са извършени, с изключение на разходите за 
предпроектни проучвания, такси, възнаграж-
дение на архитекти, инженери и консултантски 
услуги, извършени след 1 януари 2014 г.;
15. за строително-монтажни работи и за 
създаване на трайни насаждения, извършени 
преди посещение на място от МИГ;
16. заявени за финансиране, когато надви-
шават определените по реда на чл. 22, ал. 4 
референтни разходи;
17. определени в мерките от ПРСР 2014 –  
2020 г., извън посочените в т. 1 – 15.